open-index/open-wikipedia-markdown huggingface dataset:
Καρλόττα της Νάπολης

Η **Καρλόττα** της Νάπολης, επίσης γνωστή ως *Καρλόττα της Αραγωνίας* και *[[Πριγκιπάτο του Τάραντα|πριγκίπισσα του Τάραντα]]* (π.1479/80 - 1506) από τον Οίκο της Τραστάμαρα, ήταν η μεγαλύτερη κόρη και η τελική κληρονόμος του Φρειδερίκου της Νάπολης. Παρόλο που ο πατέρας της είχε στερηθεί το βασίλειό του, οι απόγονοί της, ο Οίκος των Λα Τρεμουάλ (La Trémoïlle) διατήρησε τη δυναστική του διεκδίκηση από την εξορία. 

## Βιογραφία
Ήταν η πρώτη κόρη του Φρειδερίκου της Νάπολης και της 1ης συζύγου του Άννας, κόρης του Αμεδαίου Θ΄ δούκα της Σαβοΐας. Η μητέρα της Άννας, η Γιολάνδη της Γαλλίας, ήταν κόρη του Καρόλου Ζ΄ της Γαλλίας. 

Έπειτα από το τέλος της μητέρας της, που συνέβη λίγο μετά τη γέννησή της, η Καρλόττα μεγάλωσε στη Γαλλία και ανατράφηκε στη Γαλλική Αυλή. Ένας από τους μνηστήρες της ήταν η Καίσαρας Βοργίας.  Η Καρλόττα τον αρνήθηκε και αντ' αυτού στις 10 Ιουνίου 1500 παντρεύτηκε τον Γκυ ΙΣΤ΄ κόμη του Λαβάλ,  επικεφαλής μίας από τις πιο ισχυρές ευγενείς οικογένειες της Βρετάνης. 

### Διεκδίκηση του βασιλείου της Νάπολης
Ένα έτος μετά από τον γάμο της Καρλόττας, ο πατέρας της, έπειτα από πόλεμο με τη Γαλλία, έχασε τον θρόνο και την ελευθερία του. Ο αδελφός της Φερδινάνδος δούκας της Καλαβρίας κατέφυγε στην Ισπανία το 1504, από όπου δεν επέστρεψε. Αυτός απεβίωσε το 1550 χωρίς νόμιμους απογόνους στη Βαλένθια· η Καρλόττα είχε από καιρό αποβιώσει και η Γαλλία είχε χάσει το στέμμα της Νάπολης από έναν άλλο κλάδο του Οίκου των Τραστάμαρα. Παρ' όλα αυτά οι απόγονοί της ξεκίνησαν μία άκαρπη διεκδίκηση του στέμματος της Νάπολης, ενώ έθεσαν το αίτημά τους τους στη Βρετάνη και τη Γαλλία. Στην Καρλόττα αποδόθηκε, μετά το τέλος της, ο τίτλος της *[[Πριγκιπάτο του Τάραντα|πριγκίπισσας του Τάραντα]]*, τίτλο που έφεραν οι διάδοχοι της Νάπολης. 

## Οικογένεια
Παντρεύτηκε το 1500 τον Γκυ ΙΣΤ΄ κόμη του Λαβάλ (4ο απόγονο του Καρόλου ΣΤ΄ των Βαλουά βασιλιά της Γαλλίας) και είχαν τέκνα:
* Αικατερίνη, παντρεύτηκε τον Κλωντ Α΄ του Ριέ .
* Άννα, διεκδικήτρια του βασιλείου της Νάπολης και της Ιερουσαλήμ, παντρεύτηκε τον Φραγκίσκο ντε Λα Τρεμουάλ . Οι απόγονοί της διεκδίκησαν τις αξιώσεις της.
* Φραγκίσκος απεβ.1522 . 

## Πρόγονοι

## Βιβλιογραφικές αναφορές

## Πηγές
* 

Κατηγορία:Οίκος της Τραστάμαρα
Καστελσαραζέν

Το **Καστελσαραζέν** (Γαλλικά: Castelsarrasin) είναι κοινότητα στο νομό Ταρν-ε-Γκαρόν στην περιοχή της Οξιτανίας, στα νότια της Γαλλίας. Είναι η μοναδική υπονομαρχία του νομού και έχει πληθυσμό 13.944 κατοίκους (2017), δεύτερη πιο πυκνοκατοικημένη κοινότητα στο νομό μετά την πρωτεύουσα Μοντωμπάν.

Οι κάτοικοι ονομάζονται Καστελσαραζινουά (ζ).Η πόλη στο νομό αναφέρεται και ως Καστέλ.

## Γεωγραφικά στοιχεία
αριστερά|μικρογραφία|250x250εσ|Το λιμάνι Ζακ-Υβ Κουστώ στο κανάλι του ποταμού Γκαρόν
Η κοινότητα Καστελσαραζέν βρίσκεται στο κέντρο του νομού Ταρν-ε-Γκαρόν, στη διοικητική περιοχή Οξιτανία, στα νοτιοδυτικά της Γαλλίας.

Είναι η μοναδική υπονομαρχία του νομού και έχει πληθυσμό 13.944 κατοίκους (2017). Η ευρύτερη αστική περιοχή της συγκεντρώνει 26.983 κατοίκους (2017). Αν και το Καστελσαραζέν δεν αποτελεί τμήμα της αστικής περιοχής της Τουλούζης, επηρεάζεται έντονα από αυτή την κοντινή περιοχή των περίπου 1,3 εκατομμυρίων κατοίκων, όπως ακριβώς και ολόκληρος ο νομός Ταρν-ε-Γκαρόν.

Το Καστελσαραζέν βρίσκεται σε έναν σημαντικό άξονα επικοινωνίας που συνδέει το Μπορντώ και τον Ατλαντικό Ωκεανό στα βορειοδυτικά, με τη Ναρμπόν και τη Μεσόγειο Θάλασσα στα νοτιοανατολικά, μέσω της Τουλούζης. Αυτός ο σημαντικός άξονας βασίζεται κυρίως στον αυτοκινητόδρομο Α62, ο οποίος παρακάμπτει το κέντρο της πόλης και εξυπηρετεί την πόλη με έξοδο στο επίπεδο της βιομηχανικής περιοχής.

Το κέντρο της πόλης Καστελσαραζέν έχει την ιδιαιτερότητα να περιβάλλεται και από τις δύο πλευρές από τον ποταμό Γκαρόν και διασχίζεται από το κανάλι του ποταμού Γκαρόν, το οποίο μαζί με το κανάλι του Μιντί ενώνει τον Ατλαντικό με τη Μεσόγειο.

Η απόσταση από την Τουλούζη είναι 68 χλμ οδικώςκαι από το Μοντωμπάν 22 χλμ.

Η έκταση είναι 76,77 τετραγωνικά χιλιόμετρα και το υψόμετρο κυμαίνεται ανάμεσα στα 61 και 97 μέτρα.

Η πόλη έχει ωκεάνιο κλίμα με ηπειρωτικές επιρροές.

## Ιστορία
Η πρώτη αναφορά στην πόλη χρονολογείται από το 961. Το όνομα, Castel Sarracenum, δείχνει ότι στην περιοχή υπήρχε κάστρο που χτίστηκε την εποχή των Σαρακηνών. Η πρώιμη ιστορία της πόλης χαρακτηρίζεται από πολέμους ενάντια στους Άγγλους μέχρι τα τέλη του 12ου αιώνα, έπειτα κατά την Σταυροφορία των Αλβιγηνών κατά το πρώτο μέρος του 13ου αιώνα και στη συνέχεια τη Σταυροφορία των βοσκών του 1320 που είχε ως αποτέλεσμα το θάνατο πολλών Εβραίων στην πόλη. Η περιοχή επηρεάστηκε πολύ από τον Εκατονταετή πόλεμο και πάλι, κατά τη διάρκεια των Θρησκευτικών πολέμων του 16ου αιώνα, ο καθολικός πληθυσμός της πόλης ήταν συχνά σε σύγκρουση με τη γενικά προτεσταντική γύρω περιοχή.

Η περιοχή είναι πιο ήρεμη κατά τους επόμενους αιώνες, μέχρι την εποχή της Γαλλικής Επανάστασης.

Το Καστελσαραζέν ήταν ο τερματισμός του Stage 17 στον Γύρο της Γαλλίας (Tour de France) του 2007. Το όνομα της πόλης στα οξιτανικά είναι Los Sarrasins.

## Αξιοθέατα
μικρογραφία|250x250εσ|Η εκκλησία Σαιν-Σωβέρ

* Η εκκλησία Σαιν-Σωβέρ

* Η εκκλησία Σαιν-Ζαν
* Το παρεκκλήσι της Παναγίας
* Το λιμάνι Ζακ-Υβ Κουστώ στο κανάλι του ποταμού Γκαρόν.

## Εξωτερικοί σύνδεσμοι

* Η ιστοσελίδα της πόλης (γαλλικά)

## Παραπομπές



Κατηγορία:Πόλεις της Γαλλίας
Κατηγορία:Οξιτανία
Κατηγορία:Υπονομαρχίες της Γαλλίας
Χουάν Μανουέλ Κορέα

Ο **Χουάν Μανουέλ Κορέα**(γεν. στο Κίτο στις 9 Αυγούστου του 2019) είναι Εκουαδοριανός οδηγός αγώνων Αμερικανικής καταγωγής. Το 2019 εντάχθηκε στο Πρωτάθλημα της Φόρμουλα 2 με την ομάδα Νέων Sauber.
Στις 31 Αυγούστου στο Βελγικό Γκραν Πρι σημειώθηκε ένα σοκαριστικό ατύχημα στο οποίο ενεπλάκησαν ο Κορέα και ο Γάλλος Αντουάν Χουμπέρτ. Ο 2ος δυστυχώς δεν κατάφερε να επιζήσει ενώ ο Κορέα τραυματίστηκε και οι γιατροί τον έσωσαν.

## Παραπομπές


Κορφέα Χουάν Μανουέλ
Αντώνιος Γ. Πολύδωρας

Ο **Αντώνιος Γ. Πολύδωρας** είναι Έλληνας πολιτικός, πρώην δήμαρχος του Χολαργού.
Υπήρξε αναπληρωτής δήμαρχος της πόλης από το 1967 και διορισμένος δήμαρχός της κατά το διάστημα 1971 – 1974. Υπηρετώντας σε διάφορες θέσεις όπως δήμαρχος, αντιδήμαρχος ή δημοτικός σύμβουλος, ο Αντώνης Πολύδωρας ασχολείται με τα κοινά του δήμου επί μισό αιώνα Έχει αναλάβει διάφορες πρωτοβουλίες περιβαλλοντικού χαρακτήρα  και είναι αδελφός του πρώην υπουργού Βύρωνα Πολύδωρα. Τιμώντας τη συνεισφορά του, ο ενιαίος Δήμος Παπάγου – Χολαργού έχει λάβει απόφαση να δώσει το όνομά του σε αθλητικό κέντρο της περιοχής.

## Παραπομπές


Κατηγορία:Δήμαρχοι Χολαργού
Βαλκανικοί Αγώνες Στίβου 1978 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1978 πραγματοποιήθηκε στις 13 Αυγούστου στο Καυτανζόγλειο Στάδιο.

Πρωταθλητής αναδείχθηκε ο Μίλος Σρέγιοβιτς από τη Γιουγκοσλαβία. Το αργυρό μετάλλιο κατέκτησε ο Άντρις Γκιόρος από τη Ρουμανία και το χάλκινο ο Ατανάς Τσότσεφ από τη Βουλγαρία. Έλαβαν μέρος 8 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 13 Αυγούστου.

## Μετέχουσες χώρες
Στο αγώνισμα συμμετείχαν 8 αθλητές από 5 χώρες.

## Πίνακας μεταλλίων (1929—1978)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1978.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1978
1978
Κόκκινο κρασί

**Κόκκινο κρασί** είναι κρασί το οποίο παράγεται από μαύρες ποικιλίες του σταφυλιού με τη διαδικασία που εξασφαλίζει τη μεταβίβαση των ανθοκυανίνων από τον φλοιό στον μούστο. Τα κόκκινα κρασιά είναι άφθονες με τανίνες.
200px|thumb|right|Ποτήρι με κόκκινο κρασί
## Παραγωγή
Το κόκκινο κρασί παράγεται από κόκκινο ή μαύρο σταφύλι. Χρωστικές που δίνουν το κόκκινο χρώμα στα κρασιά - ανθοκυανίνες, βρίσκονται στον φλοιό των κόκκινων σταφυλιών. Τα σταφύλια μόλις φτάσουν στο οινοποιείο μεταφέρονται στο θλιπτήριο όπου γίνεται έκθλιψη των ραγών. Στη συνέχεια η σταφυλομάζα μεταγέρεται στις δεξαμινές για αλκοολική ζύμωση. Σε αυτό το στάδιο καθορίζεται η ποιότητα του κρασιού κα τα χαρακτηριστικά του.
200px|thumb|right|Ποικιλία μαύρου σταφυλιού
## Ποικιλίες μαύρων σταφυλιών
* Αγιωργίτικο
* Καμπερνέ Σοβινιόν
* Καμπερνέ Φραν
* Καρμενέρ
* Ξινόμαυρο
* Μερλό
* Πινό Νουάρ
* Σιρά
* Πινοτάζ
* Τεμπρανίγιο
* Μοντεπουλτσιάνο
* Καδάρκα
* Σαπεράβι
 
## Δείτε επίσης
* Λευκό κρασί
* Ροζ κρασί
 
## Εξωτερικοί σύνδεσμοι
* Varieties of red wines
 
## Παραπομπές

Κατηγορία:Κρασί
Δελφίνι του Αμαζονίου

thumb|400px|Δελφίνι του Αμαζονίου σε αιχμαλωσία
*Το δελφίνι του Αμαζονιου (geoffrensis*), επίσης γνωστό ως ροζ ποτάμιο δελφίνι, είναι είδος δελφινιού που ταξινομείται στην οικογένεια Ινιίδες. Τρία υποείδη αναγνωρίζονται επί του παρόντος: *I. g. geoffrensis* (δελφίνι του Αμαζονίου), *I. g. boliviensis* (ποτάμιο δελφίνι της Βολιβίας) και *I. g. humboldtiana* (δελφίνι του Ορινόκο), ενώ η τοποθέτηση του δελφινιού του ποταμού Αραγκουάια (*I. araguaiaensis*) εντός του είδους είναι ακόμα ασαφής. Τα τρία υποείδη απαντόνται στη λεκάνη του Αμαζονίου, στον άνω ποταμό Μαδέιρα στη Βολιβία και στη λεκάνη του Ορινόκο, αντίστοιχα.

Το ποτάμιο δελφίνι του Αμαζονίου είναι το μεγαλύτερο είδος ποτάμιου δελφινιού, με τα ενήλικα αρσενικά να φτάνουν τα 185 κιλά (408 λίβρες) σε βάρος και σε μήκος τα 2,5 μέτρα (8,2 πόδια). Τα ενήλικα αποκτούν ροζ χρώμα, πιο εμφανές στα αρσενικά, δίνοντάς τους το ψευδώνυμό του «ροζ ποτάμιο δελφίνι». Ο σεξουαλικός διμορφισμός είναι πολύ εμφανής, με τα αρσενικά να είναι 16% μεγαλύτερα σε μήκος και να ζυγίζουν 55% περισσότερο από τα θηλυκά. Όπως και άλλες οδοντοφάλαινες, έχουν ένα «πεπόνι», ένα όργανο που χρησιμοποιείται για το βιο-σόναρ. Το ραχιαίο πτερύγιο, αν και κοντό σε ύψος, θεωρείται μακρύ, και τα θωρακικά πτερύγια είναι επίσης μεγάλα. Το μέγεθος των πτερυγίων, οι αχρησιμοποίητοι σπόνδυλοι και το σχετικό του μέγεθος επιτρέπουν βελτιωμένη ευελιξία κατά την πλεύση στα πλημμυρισμένα δάση όταν κυνηγά την λεία του.

Έχουν μια από τις ευρύτερες διατροφικές επιλογές μεταξύ των οδοντοφόρων φαλαινών και τρέφονται με έως και 53 διαφορετικά είδη ψαριών, όπως σκιαινίδες, γατόψαρα και πιράνχας. Επίσης, τρώνε άλλα ζώα, όπως νεροχελώνες και καβούρια του γλυκού νερού.

Το 2008, αυτό το είδος χαρακτηρίστηκε από τη Διεθνή Ένωση για τη Προστασία της Φύσης (IUCN) ως ανεπαρκών δεδομένων, λόγω της αβεβαιότητας σχετικά με τις τάσεις του πληθυσμού και τον αντίκτυπο των απειλών. Ενώ το κυνήγι είναι μια μεγάλη απειλή, τις τελευταίες δεκαετίες μεγαλύτερες επιπτώσεις στον πληθυσμό οφείλονται στην απώλεια ενδιαιτημάτων και στην ακούσια εμπλοκή στις γραμμές αλιείας.

Είναι το μόνο είδος ποτάμιου δελφινιού που κρατείται σε αιχμαλωσία, κυρίως στη Βενεζουέλα και την Ευρώπη. Ωστόσο, είναι δύσκολο να εκπαιδευτεί και το ποσοστό θνησιμότητας που παρατηρείται μεταξύ των αιχμαλωτισμένων ατόμων είναι υψηλό. Τα εχμαλοτίζουν κύριος λόγο του χρώματος τους

## Παραπομπές


Κατηγορία:Αμαζόνιος
Κατηγορία:Κητώδη
Βαλκανικοί Αγώνες Στίβου 1977 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1977 πραγματοποιήθηκε στις 11 Σεπτεμβρίου.

Στο αγώνισμα αυτό, η Γιουγκοσλαβία κέρδισε το χρυσό και το χάλκινο μετάλλιο. Πρωταθλητής αναδείχθηκε ο Μίλαν Σπασόγεβιτς μπροστά από τον Ρουμάνο Κάρολ Κόρμπου. Το χάλκινο μετάλλιο κατέκτησε ο Γιάνος Χέγκεντις.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 11 Σεπτεμβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1977)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1977.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1977
1977
Έρικ Μπάρντον

Ο **Έρικ Μπάρντον** (αγγλ. *Eric Victor Burdon*, γεν. 1941) είναι Βρετανός μουσικός μπλουζ και ροκ. Ήταν τραγουδιστής των συγκροτημάτων The Animals and War . Τα πιο γνωστά τραγούδια του περιλαμβάνουν το *We Gotta Get Out of This Place, το San Franciscan Nights*, το *Monterey*, το *Spill the Wine* και τις εκδόσεις εξωφύλλου του *[[The House of the Rising Sun|House of the Rising Sun]]* και *[[Don't Let Me Be Misunderstood]]* .

Επανειλημμένα πειραματίστηκε με επιτυχία με νέα στυλ μουσικής. Επηρεασμένος έντονα από τα μπλουζ του Bo Diddley και την ψυχή του Ray Charles, έχει κυκλοφορήσει σχεδόν 50 άλμπουμ από τη δεκαετία του 1960, μερικά από τα οποία έφτασαν σε υψηλές θέσεις στο chart παγκοσμίως. Έχει εμφανιστεί με τους Τσακ Μπέρι, Τζίμι Χέντριξ, Τζίμι Γουίντερσπον και Οτς Ρέντινγκ και ονομάστηκε ως ένας από τους δέκα αγαπημένους μουσικούς τους από τους Patti Smith και Iggy Pop . Το μουσικό περιοδικό *[[Rolling Stone]]* απαριθμεί τον Burdon στον αριθμό 57 των μεγαλύτερων τραγουδιστών *όλων των εποχών* . 

## Φιλμογραφία (επιλογή)

* 1965: Little Red Riding Hood
* 1968: Monterey Pop
* 1980: Gibbi Westgermany (Nebenrolle)
* 1982: Comeback
* 1991: The Doors
* 1999: Schnee in der Neujahrsnacht
* 2007: The Blue Hour

## Βιβλία

* 1966: *Wild Animals*
* 1986: *I Used to Be an Animal, but I’m Alright Now* (dt. Ausgabe: *Am Anfang war es tierisch*, 1988) – Autobiografie
* 1989: *The Last Poet*
* 1991: *Good times: the ultimate Eric Burdon audio - videography, 1963-1991*
* 2001: *Don’t Let Me Be Misunderstood* (My Secret Life, 2004) – Autobiografie
* 2015: *Rebel Without a Pause*

## Παραπομπές


## Εξωτερικοί σύνδεσμοι

* 
* Βιογραφία στις imdb.com
* Ιστοσελίδα του Eric Burdon (αγγλικά)

Κατηγορία:Βρετανοί μουσικοί
Κατηγορία:Ηθοποιοί κινηματογράφου
Κατηγορία:Τραγουδοποιοί
Κατηγορία:Ροκ μουσικοί
Κατηγορία:Μπλουζ μουσικοί
Άμποτσφορντ (Βρετανική Κολομβία)

Το **Άμποτσφορντ** () είναι καναδική πόλη η οποία βρίσκεται στη Βρετανική Κολομβία, δίπλα στα σύνορα Καναδά-Ηνωμένων Πολιτειών, στο Ευρύτερο Βανκούβερ και τον Ποταμό Φρέιζερ. Με εκτιμώμενο πληθυσμό 141.397 κατοίκων αποτελεί τον μεγαλύτερο δήμο στην επαρχία έξω από το Μετρό Βανκούβερ. Το Άμποτσφορντ-Μίσσιον έχει το τρίτο υψηλότερο ποσοστό εμφανών μειονοτήτων μεταξύ των μητροπολιτικών περιοχών απογραφής στον Καναδά, μετά την περιοχή του Ευρύτερου Τορόντο και την μητροπολιτική περιοχή απογραφής του Ευρύτερου Βανκούβερ. Είναι η τοποθεσία της Tradex, του Πανεπιστημίου Φρέιζερ Βάλεϊ και του Διεθνούς Αεροδρομίου του Άμποτσφορντ.

Από την απογραφή του 2016, αποτελεί τον μεγαλύτερο δήμο της Περιφερειακής Περιοχής Φρέιζερ Βάλεϊ και τον πέμπτο μεγαλύτερο δήμο της Βρετανικής Κολομβίας. Η μητροπολιτική περιοχή του Άμποτσφορντ-Μίσσιον με 180.518 κατοίκους από την απογραφή του 2016 αποτελεί την 23η μεγαλύτερη μητροπολιτική περιοχή απογραφής στον Καναδά. Επίσης, αναγνωρίστηκε από τη Statistics Canada ως η πιο γενναιόδωρη πόλη του Καναδά όσον αφορά τις φιλανθρωπικές δωρεές για εννέα συνεχόμενα χρόνια.

Η κοινότητα των 375,55 τετραγωνικών χιλιομέτρων είναι η μεγαλύτερη πόλη σε έκταση στη Βρετανική Κολομβία. Το νότιο όριο του δήμου αποτελεί τα σύνορα Καναδά-Ηνωμένων Πολιτειών. Στον Καναδά, συνορεύει με την Κοινότητα του Λάνγκλεϊ στα δυτικά, την Περιοχή του Μίσσιον στα βόρεια και την Πόλη του Τσίλιγουακ στα ανατολικά. Το Άμποτσφορντ συνορεύει με την πόλη Σούμας της Ουάσινγκτον στα νότια. Μεγάλο μέρος του Άμποτσφορντ έχει θέα στο Όρος Μπέικερ της Ουάσινγκτον στα νοτιοανατολικά και τα Παράκτια Όρη (Coast Mountains) στα βόρεια.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Βρετανικής Κολομβίας
Μιθριδάτης (Μότσαρτ)

Η όπερα ***Μιθριδάτης, βασιλιάς του Πόντου***, είναι μια από τις σπουδαιότερες όπερα σέρια του Βόλφγκανγκ Αμαντέους Μότσαρτ, που την συνέθεσε όταν ήταν ακόμα 14 ετών, κατά τη διάρκεια της περιοδείας του στην Ιταλία το 1770 και την παρουσίασε για πρώτη φορά κατά τη διάρκεια ενός καρναβαλιού στο Μιλάνο, στις 26 Δεκεμβρίου 1770. Η όπερα σημείωσε αρκετή επιτυχία, έτσι ώστε να εδραιωθεί η φήμη του συνθέτη. Το έργο εκτελέστηκε 21 φορές, αλλά με τον καιρό *ξεχάστηκε* μέχρι που άρχισε να αναβιώνει τον 20ο αιώνα. 

Το θέμα της όπερας προέρχεται από την τραγωδία τού Ρακίνα *[[Μιθριδάτης (Ρακίνας)|Μιθριδάτης]].* 

## Ρόλοι

* **Μιθριδάτης**, βασιλιάς του Πόντου (τενόρος)                                          
* **Ασπασία**, γυναίκα του Μιθριδάτη (σοπράνο)                                     
* **Ξιφάρης**, γιος του Μιθριδάτη (σοπράνο)                                 
* **Φαρνάκης**, έτερος γιος του Μιθριδάτη (άλτο καστράτο)                                    
* **Ισμήνη**, πριγκίπισσα (σοπράνο)                                     
* **Μάρκιος**, Ρωμαίος αξιωματικός (τενόρος)                         
* **Αρμπάτης**, Κυβερνήτης (σοπράνο)
## Παραπομπές

Κατηγορία:Όπερες του Βόλφγκανγκ Αμαντέους Μότσαρτ
Μάρκο Γιάριτς

Ο **Μάρκο Γιάριτς** (σέρβικα: **Марко Јарић**, γενν. 12 Οκτωβρίου 1978) είναι Σέρβος πρώην επαγγελματίας καλαθοσφαιριστής. Έχει ύψος 2,01 μ. Εκπροσώπησε την Εθνική Γιουγκοσλαβίας διεθνώς ενώ το 2002, ήταν μέλος της Euroleague. Από το 2002 μέχρι το 2009 αγωνιζόταν σε συλλόγους του NBA.

## Πρώιμα χρόνια
Γεννήθηκε το 1978 στο Βελιγράδι και ξεκίνησε να παίζει μπάσκετ από τους νεανικούς συλλόγους του Ερυθρού Αστέρα.

## Καριέρα

### Ευρώπη (1996-2002)
Ξεκίνησε την καριέρα του τη σεζόν 1996-97, ως παίκτης του Περιστερίου στην Basket League. Παρέμεινε στον ελληνικό σύλλογο για δύο χρόνια. Από το 1998 μέχρι το 2002 συμμετείχε στο EuroLeague με τους ιταλικούς συλλόγους Φορτιτούντο Μπολόνια και Βίρτους Μπολόνια.

Επίσης, κέρδισε το ιταλικό πρωτάθλημα το 2000 με την Φορτιτούντο και το 2001 με την Βίρτους.

### NBA (2002-2009)
Επιλέχθηκε στο NBA Ντραφτ 2000 με τους Λος Άντζελες Κλίπερς, με τους οποίος αγωνίστηκε για τρεις σεζόν (2002-05). Το καλοκαίρι του 2005, υπέγραψε με τους Μινεσότα Τίμπεργουλβς, όπου παρέμεινε για ακόμη τρεις σεζόν. Την σεζόν 2008-09 αγωνίστηκε με τους Μέμφις Γκρίζλις.

### Ευρώπη (2009-2011)
Το 2009, επέστρεψε στο Ευρωπαϊκό Πρωτάθλημα, υπογράφοντας με τον ισπανικό σύλλογο της Liga Endesa, Ρεάλ Μαδρίτης στις 22 Δεκεμβρίου 2009. Στις 14 Ιανουαρίου 2011, υπέγραψε με τον ιταλικό σύλλογο της LBA, Μενς Σάνα, όπου αγωνίστηκε μέχρι το τέλος της σεζόν 2010-11.

### NBA (απόπειρα επιστροφής)
Τον Οκτώβριο του 2012, υπέγραψε με τον σύλλογο του NBA, Σικάγο Μπουλς αλλά τον ίδιο μήνα παραιτήθηκε. Τον Σεπτέμβριο του 2013, υπέγραψε με τους Μπρούκλιν Νετς αλλά ύστερα από ένα μήνα παραιτήθηκε ξανά, κλείνοντας έτσι την καριέρα του ως καλαθοσφαιριστής.

## Σύλλογοι

## Προσωπική ζωή
Πατέρας του είναι ο επίσης πρώην καλαθοσφαιριστής Σρέκο Γιάριτς, κυρίως γνωστός ως παίκτης του συλλόγου Ραντνίτσκι Βελιγραδίου. Έχει άλλα δύο αδέλφια, την Ταμάρα και τον Νίκολα.

Στις 12 Ιουνίου 2008, αρραβωνιάστηκε με την Βραζιλιάνα μοντέλο Αντριάνα Λίμα (τότε «Αγγελάκι» της Victoria's Secret), ύστερα από σχεδόν δύο χρόνια σχέσης. Το ζευγάρι παντρεύτηκε στις 14 Φεβρουαρίου 2009 και απέκτησε δύο κόρες: την Βαλεντίνα Λίμα Γιάριτς (γενν. 15 Νοεμβρίου 2009) και την Σιένα Λίμα Γιάριτς (γενν. 12 Σεπτεμβρίου 2012). Τον Μάιο του 2014, ανακοίνωσαν από κοινού το διαζύγιο τους, το οποίο εκδόθηκε τελικά τον Μάρτιο του 2016.



Κατηγορία:Σέρβοι καλαθοσφαιριστές
Κατηγορία:Σέρβοι αθλητές
Κατηγορία:Πολιτογραφημένοι καλαθοσφαιριστές
Κατηγορία:Σέρβοι καλαθοσφαιριστές στο NBA
Κοκουίτλαμ

Το **Κοκουίτλαμ** (αγγλικά: Coquitlam ) είναι πόλη στα κάτω ηπειρωτικά της Βρετανικής Κολομβίας του Καναδά. Το Κοκουίτλαμ είναι η έκτη μεγαλύτερη πόλη της επαρχίας, με πληθυσμό 139.284 κατοίκων το 2016, και ένας από τους 21 δήμους που περιλαμβάνουν το Μετρό Βανκούβερ. Η πόλη είναι κυρίως προαστιακή, και δήμαρχός της είναι ο Ρίτσαρντ Στιούαρτ.

## Αδελφοποιημένες πόλεις
Το Κοκουίτλαμ είναι επί του παρόντος αδελφοποιημένο με τις ακόλουθες πόλεις:

*  Φοσάν, Λαϊκή Δημοκρατία της Κίνας
*  Πάτζου, Νότια Κορέα

Τον Νοέμβριο του 2017, η πόλη δήλωσε ότι είχαν τερματιστεί οι σχέσεις αδελφοποίησης με τις πόλεις Λαϊτζόου (Κίνα), Τοτσίγκι (Ιαπωνία), Ορμόκ (Φιλιππίνες) και Σαν Χουάν (Φιλιππίνες).

## Παραπομπές


Κατηγορία:Πόλεις της Βρετανικής Κολομβίας
Σαιντ Κάθαρινς

Το **Σαιντ Κάθαρινς** (αγγλικά: Saint Catharines, εν συντομία St. Catharines, δηλ. *Αγία Αικατερίνη*) είναι η μεγαλύτερη πόλη στην Περιοχή Νιαγάρα του Καναδά και η έκτη μεγαλύτερη αστική περιοχή στην επαρχία του Οντάριο. Από το 2016, έχει έκταση 96,13 τετραγωνικά χιλιόμετρα, 133.113 κατοίκους και μητροπολιτικό πληθυσμό 406.074. Βρίσκεται στο Νότιο Οντάριο, 51 χιλιόμετρα νότια του Τορόντο απέναντι από τη Λίμνη Οντάριο και απέχει 19 χιλιόμετρα από το διεθνές σύνορο με τις Ηνωμένες Πολιτείες κατά μήκος του ποταμού Νιαγάρα. Είναι η βόρεια είσοδος του Καναλιού Γουέλλαντ. Οι κάτοικοι του Σαιντ Κάθαρινς είναι γνωστοί ως *St. Cathariners*. Το Σαιντ Κάθαρινς φέρει το επίσημο ψευδώνυμο «Η Πόλη Κήπος» λόγω των 4 τ.χλμ. από πάρκα, κήπους και μονοπάτια.

## Παραπομπές


Κατηγορία:Πόλεις του Οντάριο
Βαλκανικοί Αγώνες Στίβου 2018 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 2018 πραγματοποιήθηκε στις 21 Ιουλίου στο Στάδιο Μπερόε.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 21 Ιουλίου, ώρα 17:15.

## Μετέχουσες χώρες
Στο αγώνισμα συμμετείχαν 12 αθλητές από 9 χώρες.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 2018
2018
Αθανάσιος Βογορίδης

Ο **Αθανάσιος Βογορίδης** (βουλγαρικά: *Атанас Богориди*) ήταν ελληνιστής, γιατρός και συγγραφέας βουλγαρικής καταγωγής. 

## Οικογένεια
Ο Αθανάσιος γεννήθηκε γύρω στο 1788 σε βουλγαρική οικογένεια στο Κότελ. 

Ήταν γιος του Ιωάννη και της Γκάνας Χατζιατανόσοβα, εγγονός του Αγίου Σωφρόνιου της Βράτσα και αδελφός του Πέτρου, του Γεωργίου και του Στέφανου. Τα πρώτα χρόνια της ζωής του χρησιμοποιούσε το όνομα *Ντάζσκο Στογιάνου* (ελληνικά: *Θανάσης Ιωάννου*).

Ομιλούσε ελληνικά, γαλλικά, γερμανικά και λατινικά, ενώ, παράλληλα, είχε γνώσεις βουλγαρικών και αγγλικών.

## Βιογραφία
Σπούδασε στην ελληνική Αυθεντική Ακαδημία Βουκουρεστίου και μετά την αποφοίτησή του δίδαξε αρχαία ελληνική λογοτεχνία και φυσική ιστορία (1810-1812). 

Σπούδασε ιατρική στη Βιέννη (1812-1816) και πήρε το διδακτορικό του στο Βύρτσμπουργκ (1816). Μετά το Βύρτσμπουργκ μετέβη στο Ιάσιο κοντά στον αδελφό του Στέφανο κι έπειτα επέστρεψε στη Βιέννη. Εργάστηκε ως γιατρός στη Βιέννη (1817-1819) και στο Παρίσι (1819-1826).

Ο Αθανάσιος, ο οποίος έγγραφε μόνο στην ελληνική γλώσσα, συνεργάζεται με το πρώτο σύγχρονο ελληνικό φιλολογικό περιοδικό Ερμής ο Λόγιος και πιθανότατα ανώνυμα στα περιοδικά *Μέλισσα* και *Αθηνά*, γράφει άρθρα σχετικά με τον Σοφοκλή, τον Όμηρο και άλλους. Ήταν μέλος του λογοτεχνικού κύκλου γύρω από τον Αδαμάντιο Κοραή και στενός συνεργάτης του.

## Συμμετοχή στην Ελληνική επανάσταση
Διατηρούσε ισχυρούς δεσμούς με το ελληνικό επαναστατικό κίνημα, σαν μέλος της Φιλικής Εταιρείας.

Ήθελε να κατέβει στην Ελλάδα και να συμμετάσχει στην ελληνική επανάσταση αλλά τα προβλήματα υγείας που είχε δε το επέτρεψαν. Συνυπέγραφε έγγραφο της Μεσσηνιακής Γερουσίας προς την Αμερικανική Συμπολιτεία, προς τον πρόεδρο της Αϊτής Ζαν Πιερ Μπουαγιέ. Ήταν μέλος της επιτροπής για την περίθαλψη των προσφύγων που έφταναν στο Παρίσι. Το 1825 διορίσθηκε μαζί με τους Νικόλαο Σκούφο και Παναγιώτη Κοδρικά διπλωματικός αντιπρόσωπος της Ελλάδας στο Παρίσι.

## Παραπομπές


## Πηγές

* 
*  
*  
*  
*  

Κατηγορία:Βούλγαροι αγωνιστές του 1821
Κατηγορία:Βούλγαροι επαναστάτες
Κατηγορία:Αγωνιστές του 1821
Κατηγορία:Βούλγαροι μέλη της Φιλικής Εταιρείας
Κατηγορία:Έλληνες διπλωμάτες
Κατηγορία:Νεοελληνικός διαφωτισμός
Κατηγορία:Βούλγαροι ιατροί
Βρογχική θερμοπλαστική

Η **βρογχική θερμοπλαστική** αποτελεί θεραπεία για το σοβαρό άσθμα έχοντας εγκριθεί από την FDA το 2010 και περιλαμβάνει την παροχή ελεγχόμενης, θεραπευτικής ενέργειας ραδιοσυχνότητας στο τοίχωμα των αεραγωγών, θερμαίνοντας έτσι τον ιστό και μειώνοντας την ποσότητα λείου μυός που υπάρχει στο τοίχωμα των αεραγωγών. Αυτό μειώνει την ικανότητα του ανοσοποιητικού συστήματος να προκαλεί βρογχοσυστολή μέσω της σηματοδότησης οξειδίου του αζώτου, η οποία είναι η κύρια αιτία των συμπτωμάτων του άσθματος. Η βρογχική θερμοπλαστική χρησιμοποιείται συνήθως σε σοβαρά επίμονα ασθματικά περιστατικά που δεν ανταποκρίνονται καλά σε τυπικά σχήματα φαρμακοθεραπείας. Μέσω μιας τυπικής διαδικασίας βρογχοσκόπησης, ένας μικρός εύκαμπτος σωλήνας προωθείται στον αεραγωγό, μέσω του στόματος ή της μύτης, για να θερμάνει ήπια τους σωλήνες των αεραγωγών. Η θεραπεία αυτή έχει αποδειχθεί ότι οδηγεί σε οξεία επιθηλιακή καταστροφή με ανάπλαση να παρατηρείται στο επιθήλιο, τα αιμοφόρα αγγεία, τους βλεννογόνους και τα νεύρα. Ωστόσο, ο λείος μυς των αεραγωγών δεν έχει δείξει σχεδόν καμία ικανότητα ανάπλασης, αλλά αντικαθίσταται από συνδετικό ιστό. Η θεραπεία έχει αποδειχθεί ότι είναι ασφαλής και αποτελεσματική σε διερευνητικές μελέτες διάρκειας έως πέντε ετών. Η βρογχική θερμοπλαστική ενδείκνυται για τη θεραπεία σοβαρού επίμονου άσθματος σε ασθενείς ηλικίας 18 ετών και άνω των οποίων το άσθμα δεν ελέγχεται καλά με εισπνεόμενα κορτικοστεροειδή και μακροχρόνιους β-αγωνιστές σύμφωνα με τις κατευθυντήριες γραμμές της GINA.

## Παραπομπές


Κατηγορία:Θεραπευτικές αγωγές
Κατηγορία:Πνευμονολογία
Τρουά-Ριβιέρ

Η **Τρουά-Ριβιέρ** (γαλλικά: Trois-Rivières· κυριολεκτικά μεταφράζεται ως *Τριποταμία*) είναι πόλη στη διοικητική περιοχή Μωρισί του Κεμπέκ στον Καναδά, στη συμβολή των ποταμών Άγιος Μαυρίκιος και Άγιος Λαυρέντιος, στη βόρεια όχθη του ποταμού Αγίου Λαυρεντίου απέναντι από την πόλη Μπεκανκούρ. Είναι μέρος της πυκνοκατοικημένης λωρίδας Πόλεως του Κεμπέκ–Γουίντσορ και βρίσκεται περίπου στη μέση της διαδρομής μεταξύ του Μόντρεαλ και της Πόλης του Κεμπέκ. Η Τρουά-Ριβιέρ είναι ο οικονομικός και πολιτιστικός κόμβος της περιοχής Μωρισί. Ο οικισμός ιδρύθηκε από Γάλλους αποίκους στις 4 Ιουλίου 1634, ως ο δεύτερος μόνιμος οικισμός στη Νέα Γαλλία, μετά την Πόλη του Κεμπέκ το 1608. Το 2016, ο πληθυσμός της πόλης αποτελούνταν από 134.413 κατοίκους.

## Παραπομπές


Κατηγορία:Πόλεις του Κεμπέκ
Χατζηστέφανος Βούλγαρης

Ο **Χατζηστέφανος Βούλγαρης** (βουλγαρικά: *Хаци Стефанос*) ήταν Βούλγαρος στη καταγωγή αγωνιστής, της Ελληνικής επανάστασης του 1821.

Ο Χατζή Στέφανος ήταν οπλαρχηγός με το "Βούλγαρης" να ήταν προσωνύμιο λόγω της καταγωγής του. Αναφέρεται ότι πολέμησε υπό τις διαταγές του Γενναίου Κολοκοτρώνη σε πολλές μάχες, αρχηγός σώματος 100 Βούλγαρων εθελοντών.

## Μάχες
Το 1826 ο Βούλγαρης ηγήθηκε της Ελληνικής Εκστρατείας στο Λίβανο.

## Παραπομπές


Κατηγορία:Βούλγαροι αγωνιστές του 1821
Κατηγορία:Αγωνιστές του 1821
Πούνσκραπφεν

Το **Πούνσκραπφεν** (γερμανικά: *Punschkrapfen*), είναι ένα κλασικό αυστριακό επιδόρπιο με γεύση ρούμι. Σήμερα μπορεί κανείς να τα βρει στα περισσότερα ζαχαροπλαστεία, αρτοποιεία και σε ορισμένα σουπερμάρκετ της Αυστρίας.

Είναι ένα μικρό κέικ σε σχήμα κύβου (σπάνια επίσης σε κύλινδρο) το οποίο έχει εσωτερικά μαρμελάδα (συνήθως βερίκοκου), ρούμι και σοκολάτα επικαλυμμένο με ένα ροζ γλάσο. Πολλές φορές χρησιμοποιούνται μπαγιάτικα κέικ στα οποία προστίθεται το ρούμι που υπερκαλύπτει τη γεύση. 

## Προέλευση
Παρά την αβέβαιη προέλευσή του, το Πούνσκραπφεν μπορεί να εφευρέθηκε στη Βιέννη κατά τη διάρκεια του Μεσαίωνα από τους Αβάρους. Αντίθετα σύμφωνα με άλλους εισήχθη στο αυστριακό έδαφος από τους Οθωμανούς κατά τη διάρκεια της Μάχης της Βιέννης.

## Στη λαϊκή κουλτούρα
Το Πούνσκραπφεν έχει χρησιμοποιηθεί ως μέσο πολιτικής μεταφοράς από τη δεκαετία του 1970 λόγω των χαρακτηριστικών χρωμάτων του. Στην Καρινθία, η οποία το 1944 είχε το υψηλότερο ποσοστό μελών του NSDAP από όλα τα αυστριακά ομόσπονδα κράτη, αλλά στη δεκαετία του 1970 η πλειοψηφία του πληθυσμού ψήφισε υπέρ των σοσιαλδημοκρατών, η νοοτροπία του πληθυσμού χλευάστηκε. Τα άτομα και οι πολιτικοί μεταφορικά συγκρίθηκαν με τα Πούνσκραπφεν: ροζ στο εξωτερικό τους (σοσιαλδημοκρατικό κόμμα), αλλά καφέ σοκολάτας στο εσωτερικό τους (το χρώμα των Ναζί).

## Παραπομπές

Κατηγορία:Γλυκά
Κατηγορία:Αυστριακή κουζίνα
Ξυνιάδα Φθιώτιδας

Η **Ξυνιάδα**, επίσημα **Ξυνιάς**, είναι ημιορεινό χωριό στη Στερεά Ελλάδα και την Περιφερειακή Ενότητα Φθιώτιδας σε υψόμετρο 490 μέτρα.

## Γεωγραφικά - ιστορικά στοιχεία
Η Ξυνιάδα βρίσκεται προς τα βόρεια όρια με την Περιφερειακή Ενότητα Μαγνησίας και τους πρόποδες του όρους Όθρυς. Είναι κτισμένη στον κάμπο ο οποίος δημιουρήθηκε μετά την αποξηρανση της λίμνης Ξυνιάδας, σε απόσταση 10 χλμ. Ν. από τον Δομοκό (έδρα του δήμου), 31 χλμ. ΒΔ. από τη Λαμία και 39 χλμ. Ν.-ΝΔ. από τα Φάρσαλα ενώ δυτικά και βόρεια περνάει η ΕΟ Λαμίας - Λάρισας. 

Το χωριό αναφέρεται από την εποχή της τουρκοκρατίας ως *Ταουκλί* και υπήρχε πριν το 1640 αφού καταγράφεται στην πρόθεση της Ρεντίνας στα φύλλα 22α και 22β μαζί με τους οικισμούς Μηλιά, Κρούμας, Λήφακας και Τερβένι ενώ στα φύλλα 23α και 24α υπάρχουν γραφές μεταγενέστερες της πρώτης. Η παλιά ονομασία της ως *Νταουκλί* ή *Ταουκλί* στα τουρκικά σημαίνει "ορνιθώδεις" προφανώς από τις πολλές νερόκοτες που ζούσαν στην τότε λίμνη ενώ το σύγχρονο από την αρχαία πόλη Ξυνία ή Ξυνιάς που ερείπιά της υπάρχουν σε βραχώδη λόφο δυτικότερα κοντά στην Κορομηλιά. Την εποχή που υπήρχε η λίμνη ο λόφος αυτός ήταν νησίδα (οι ντόπιοι την ονόμαζαν Αραπονήσι) και σε αυτή κατέφυγαν οι κάτοικοι της Ξυνιάδας κατά την Επανάσταση του 1821 όπου παρέμειναν μέχρι το 1828.

Από τον 4ο αιώνα π.Χ. κατοικείται αλλά οι κάτοικοι της εγκατέλειψαν την περιοχή για άγνωστους λόγους. Έπειτα κατά την επόμενη περίοδο άνθρωποι κοντινών οικισμών κατοίκησαν την περιοχή. 

### Αξιοθέατα
Θρησκευτικά αξιοθέατα είναι η Ιερά Μονή της Παναγιάς της Ελεούσης ή Φανερωμένης στη νοτιοανατολική άκρη του χωριού και η εκκλησία της Κοιμήσεως της Θεοτόκου που χρονολογείται από το 1760. Το μοναστήρι κτίσθηκε το 1962 και σημαντικότερο κειμήλιο είναι η εικόνα της Παναγίας με την επιγραφή *"Μήτηρ Θεού Ελεούσα"* που πιθανολογείται ότι ανήκει στην εποχή της εικονομαχίας.
## Διοικητικά στοιχεία
Αναφέρεται επίσημα για πρώτη φορά με την παλιά ονομασία *Δαουκλή* το 1883 ΦΕΚ 126Α - 02/04/1883 όταν προσαρτήθηκε στον τότε δήμο Ξυνιάδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1916 με το ΦΕΚ 21Β - 03/03/1916 μετονομάστηκε σε *Ξυνία* ενώ το 1940 το όνομά της διορθώθηκε σε Ξυνιάς. Σύμφωνα με το πρόγραμμα Καλλικράτης αποτελεί την τοπική κοινότητα Ξυνιάδος που υπάγεται στη δημοτική ενότητα Ξυνιάδος του Δήμου Δομοκού και σύμφωνα με την απογραφή του 2011 ως δημοτική ενότητα έχει πληθυσμό 3.549 κατοίκους ενώ ως οικισμός 459.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
The Boys in the Band (ταινία, 2020)

Το ***The Boys in the Band*** είναι αμερικανική δραματική ταινία του 2020 σε σκηνοθεσία του Τζο Μαντέλο, βασισμένη στο ομότιτλο θεατρικό έργο του 1968 του Μαρτ Κρόουλι, ο οποίος έγραψε επίσης το σενάριο μαζί με τον Νεντ Μάρτελ. Ο Κρόουλι είχε προηγουμένως προσαρμόσει το *The Boys in the Band* για μία ταινία του 1970 σε σκηνοθεσία Γουίλιαμ Φρίντκιν, στην οποία πρωταγωνιστούσε το αρχικό Off-Broadway καστ του 1968. Στην ταινία πρωταγωνιστεί το πλήρες καστ από την αναβίωση του θεατρικού έργου το 2018 στο Μπρόντγουεϊ, που αποτελείται από αποκλειστικά ανοιχτά γκέι ηθοποιούς, όπως οι Τζιμ Πάρσονς, Ζάκαρι Κουίντο, Ματ Μπόμερ, Άντριου Ράνελς, Τσάρλι Κάρβερ, Ρομπίν ντε Χεσούς, Μπράιαν Χάτσισον, Μάικλ Μπέντζαμιν Ουάσινγκτον και Τακ Γουάτκινς.

Η ταινία κυκλοφόρησε στις 30 Σεπτεμβρίου 2020 από το Netflix και έλαβε γενικά θετικές κριτικές από τους κριτικούς.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2020
Κατηγορία:Αμερικανικές δραματικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αγγλόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες του Netflix
Κατηγορία:Ταινίες του 2020
Σκοτάδι (τηλεοπτική σειρά)

Σκοτάδι είναι ο τίτλος μίας γερμανικής τηλεοπτικής σειράς θρίλερ επιστημονικής φαντασίας με δημιουργούς τους Μπαράν μπο Οντάρ και Γιάντγιε Φρίζε. Προβλήθηκε για τρεις σεζόν από το 2017 έως το 2020. Μετά την εξαφάνιση ενός παιδιού, το Dark εστιάζει στους κατοίκους της φανταστικής γερμανικής πόλης Βίντεν, καθώς επιδιώκουν να μάθουν την αλήθεια. Ακολουθούν συνδέσεις μεταξύ τεσσάρων αποξενωμένων οικογενειών για να ξεδιπλώσουν μια δυσοίωνη συνωμοσία ταξιδιού στο χρόνο, που εκτείνεται σε αρκετές γενιές. Η σειρά διερευνά τις υπαρξιακές επιπτώσεις του χρόνου και την επίδρασή του στην ανθρώπινη φύση.

Το Dark προβλήθηκε για πρώτη φορά την 1η Δεκεμβρίου 2017 στο Netflix και είναι η πρώτη γερμανόφωνη σειρά της υπηρεσίας. Η δεύτερη σεζόν κυκλοφόρησε στις 21 Ιουνίου 2019, ενώ η τρίτη και τελευταία σεζόν κυκλοφόρησε στις 27 Ιουνίου 2020.

## Επισκόπηση

## Παραπομπές


Κατηγορία:Γερμανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Κατηγορία:Ταξίδι στον χρόνο στη μυθοπλασία
Κατηγορία:Παράλληλα σύμπαντα στη μυθοπλασία
Κατηγορία:Μαύρες τρύπες στη μυθοπλασία
Κατηγορία:Τηλεοπτικές σειρές Netflix
Ευκάλυπτος Φθιώτιδας

Ο **Ευκάλυπτος** είναι μικρό πεδινό χωριό της Στερεάς Ελλάδας στην Περιφερειακή Ενότητα Φθιώτιδας το οποίο βρίσκεται στα νότια όρια με την Περιφερειακή Ενότητα Βοιωτίας και προς τα παράλια του κόλπου Αταλάντης στον Βόρειο Ευβοϊκό. Απέχει 9 χλμ. ΝΔ. από την Αταλάντη (έδρα του δήμου), 79 χλμ. ΝΔ. από τη Λαμία και 61 χλμ. (οδηγικά) ΒΔ. από τη Λιβαδειά ενώ δυτικά και βόρεια περνάει ο Αυτοκινητόδρομος 1. Δίπλα του και προς το γειτονικό Κυπαρρίσι είναι οι εγκαταστάσεις της Ελληνικής Ζυθοποιίας Αταλάντης. Αναφέρεται ως ξεχωριστός οικισμός για πρώτη φορά το 1991 να απογράφεται στην κοινότητα Κυπαρισσίου. Σύμφωνα με το πρόγραμμα «Καλλικράτης» μαζί με το Κυπαρίσσι αποτελούν την τοπική κοινότητα Κυπαρισσίου που υπάγεται στη δημοτική ενότητα Αταλάντης του Δήμου Λοκρών και σύμφωνα με την απογραφή του 2011 έχει ως πληθυσμό 10 κατοίκους.

## Παραπομπές


Κατηγορία:Δήμος Λοκρών
Κατηγορία:Χωριά της περιφερειακής ενότητας Φθιώτιδας
Μόνιμη Διαρθρωμένη Συνεργασία

Η **Μόνιμη Διαρθρωμένη Συνεργασία** () είναι στρατιωτική συνεργασία μεταξύ των κρατών μελών της Ευρωπαϊκής Ένωσης που θέλουν να συμμετάσχουν ιδιαίτερα στην Κοινή Πολιτική Ασφάλειας και Άμυνας (ΚΠΑΑ). Αυτό μπορεί να αυξήσει τη διαλειτουργικότητα μεταξύ των κρατών μελών της ΕΕ στον αμυντικό τομέα, π.χ.&nbsp;στον συγχρονισμό των εθνικών ενόπλων δυνάμεων ή υλοποίηση κοινών έργων εξοπλισμού.  Η κατάργηση των γραφειοκρατικών φραγμών θα πρέπει να οδηγήσει σε ένα είδος «στρατιωτικού Σένγκεν » και θα μπορούσε μακροπρόθεσμα να προετοιμάσει την ίδρυση ενός ευρωπαϊκού στρατού .  Αυτός ο μακροπρόθεσμος στόχος αναφέρεται συχνά ως «Ευρωπαϊκή Ένωση Άμυνας». 

## Παραπομπές


Κατηγορία:Συντομογραφίες
Ιερά Μονή Μοδίου Φθιώτιδας

Η **Ιερά Μονή Μοδίου** ή **Ιερά Μονή Μεταμόρφωσης του Σωτήρα Μοδίου** βρίσκεται στην Στερεά Ελλάδα και την Περιφερειακή Ενότητα Φθιώτιδας, δυτικά και δίπλα στο Μόδι Φθιώτιδας. Απέχει 11 χλμ. Β.-ΒΔ. από την Κάτω Τιθορέα και είναι κτισμένη στους νότιους πρόποδες του Καλλίδρομου. Πρόκειται για το καθολικό ερειπωμένου μονής το οποίο από το 1999 έχει χαρακτηριστεί μαζί με τον περιβάλλοντα χώρο ιστορικό διατηρητέο μνημείο. "Ο ναός είναι συνεπτυγμένος εγγεγραμμένος με τρούλλο, με συνεπτυγμένους χορούς και νάρθηκα. Το εσωτερικό του ναού δίνει την αίσθηση ενιαίου χώρου με έντονη την παρουσία του τρούλλου." Στην κόγχη του Ιερού και την εξωτερική πλευρά υπάρχει κτητορική επιγραφή με χρόνο κτίσης 1571 ενώ στο νότιο τοίχο του νάρθηκα άλλη με χρονολογία 1581. Ως οικισμός αναφέρεται επίσημα για πρώτη φορά το 2011 όταν απογράφηκε στο δήμο Αμφίκλειας - Ελάτειας. Σύμφωνα με το πρόγραμμα Καλλικράτης μαζί με το Μόδι αποτελούν την τοπική κοινότητα Μοδίου που υπάγεται στη δημοτική ενότητα Τιθορέας του Δήμου Αμφίκλειας - Ελάτειας και σύμφωνα με την απογραφή του 2011 απογράφησαν 6 μοναχοί.

## Παραπομπές


## Εξωτερικοί σύνδεσμοι
* Οδοιπορικό στις μεταβυζαντινές εκκλησίες της Φθιώτιδας
* Στο Καθολικό της Ιεράς Μονής Μεταμορφώσεως Μοδίου από τον ιστότοπο https://www.orthodoxianewsagency.gr/

Κατηγορία:Μονές της περιφερειακής ενότητας Φθιώτιδας
Κατηγορία:Δήμος Αμφίκλειας - Ελάτειας
Ιντζές Βοϊβόντας

Ο **Ιντζές Βοϊβόντας** , αναφέρεται και **Στογιάν Ιντζές** ή σκέτο **Ιντζές**, ήταν βούλγαρος στρατιωτικός κι επαναστάτης στα τέλη του 18ου - αρχές 19ου αιώνα.

Ο Ιντζές γεννήθηκε στα εδάφη της σημερινής Βουλγαρίας, Οθωμανικά τότε, άγνωστο ακριβώς που με το όνομα *Στογιάν*. Από μικρή ηλικία έμεινε ορφανός από πατέρα, και ο πατριός του τον έστειλε στους γενίτσαρους, εκεί ο Ιντζές σκότωσε την αρχηγό τους και διέφυγε στη Ανατολική Θράκη όπου συγκρότησε δικό του στρατιωτικό σώμα. Έγινε αρματωλός και κλέφτης, απόκτησε φήμη και το όνομα του διασώζεται σε πολλά δημοτικά τραγούδια.

Αργότερα πήγε στην Μολδοβλαχία, πολεμώντας ενάντια στους Οθωμανούς με τον στρατό του Τούντορ Βλαντιμιρέσκου, εκεί θα γνωρίσει την Αικατερίνη που την παντρεύτηκε κι απέκτησαν έναν γιο. Στις 17 Ιουνίου 1821 πήρε μέρος στην ατυχή για τους Έλληνες Μάχη του Σκουλενίου όπου κι έπεσε μαχόμενος.

## Παραπομπές


Κατηγορία:Βούλγαροι αγωνιστές του 1821
Κατηγορία:Βούλγαροι επαναστάτες του 19ου αιώνα
Κατηγορία:Αγωνιστές του 1821
Κατηγορία:Βούλγαροι επαναστάτες του 18ου αιώνα
Σταματέλος Τουρκολέκας

Ο **Σταματέλος Τουρκολέκας** († 1816) ήταν Έλληνας κλέφτης και στρατιωτικός που έδρασε κατά την προεπαναστατική περίοδο. 

## Βιογραφικό
Ο Σταματέλος ήταν αρχηγός μιας ομάδας κλεφτών που δρούσε στην περιοχή του Λεονταριού. Τη δεκαετία του 1800 κατέφυγε στα Επτάνησα όπου υπηρέτησε ως αξιωματικός στα  άτακτα σώματα που συγκροτήθηκαν και έδρασαν υπό γαλλική, ρωσική και εν τέλει βρετανική διοίκηση. Μετά τη διάλυση των άτακτων σωμάτων επέστρεψε κατά το 1816 στην Πελοπόννησο. Φτάνοντας στη Μονεμβασιά αναγνωρίστηκε από τους ντόπιους Τούρκους, οι οποίοι τον αιχμαλώτισαν μαζί με τον γιό του Ιωάννη και τον - επίσης αξιωματικό στα Επτάνησα και γιο του Ζαχαριά Μπαρμπιτσιώτη - Αναγνώστη Ζαχαρόπουλο και κατόπιν τους αποκεφάλισαν.

Ήταν παντρεμένος με τη Σοφία Καρούτσου, αδερφή της συζύγου του Θεόδωρου Κολοκοτρώνη. Παιδιά του ήταν ο Νικήτας Σταματελόπουλος (γνωστός ως Νικηταράς) και ο νεομάρτυρας Ιωάννης ο Τουρκολέκας, ο οποίος σκοτώθηκε μαζί με τον πατέρα του και τιμάται ως άγιος.

## Παραπομπές


## Πηγές
* 

Κατηγορία:Κλέφτες
Κατηγορία:Έλληνες στρατιωτικοί σε στρατούς άλλων κρατών
Αμίριανη Ευρυτανίας

Η **Αμίριανη** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - Ιστορία
Η Αμίριανη βρίσκεται στα δυτικά όρια με την Περιφερειακή Ενότητα Αιτωλοακαρνανίας στις πλαγιές των Ευρυτανικών (νοτίων) Αγράφων σε υψόμετρο 740 μέτρα. Είναι κτισμένη στα βορειοανατολικά της τεχνητής λίμνης Κρεμαστών και δυτικά του Ταυρωπού ποταμού (Μέγδοβας). Απέχει 15 χλμ. Ν. από το Κερασοχώρι (έδρα του δήμου) και 37 χλμ. Δ.-ΒΔ. από το Καρπενήσι. Θεωρείται ένας από τους συνοικισμός της γειτονικής Μαραθιάς (ΝΑ.) και οι κάτοικοι της περιοχής την αποκαλούν *Πέρα Μαχαλά* ή *Πάνω Μαραθιά*. Ως ξεχωριστός οικισμός αναφέρεται για πρώτη φορά το 1951 να απογράφεται στην τότε κοινότητα Μαραθιάς. Σύμφωνα με το σχέδιο Καλλικράτης μαζί με την Μαραθιά, την Κάτω Μαραθιά και το Παρκιό αποτελούν την τοπική κοινότητα Μαραθιάς που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 11 κατοίκους.
## Πληθυσμός

## Παραπομπές


## Πηγές

*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κύπελλο Ελλάδος ποδοσφαίρου ανδρών 2020-21

Το **Κύπελλο Ελλάδας 2020–21** αποτελεί την 79η διοργάνωση του θεσμού. Ξεκίνησε στις 28 Οκτωβρίου με αγώνες μεταξύ των νικητών των διοργανώσεων κυπέλλου των Ε.Π.Σ. της προηγούμενης περιόδου, ωστόσο διακόπηκε μετά την ολοκλήρωση της 1ης Φάσης λόγω αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ από τη Γ.Γ.Α. η οποία προήλθε από τους περιορισμούς για την αντιμετώπιση και τον περιορισμό διασποράς της πανδημίας του κορονοϊού. Κατά συνέπεια, η Εκτελεστική Επιτροπή της Ε.Π.Ο. αφού έλαβε γνώση της απάντησης της Εθνικής Επιτροπής προστασίας της Δημόσιας Υγείας, ανακοίνωσε την επανεκκίνηση του θεσμού από την 6η Φάση και τη διεξαγωγή της κλήρωσης στις 5 Ιανουαρίου 2021, με την συμμετοχή μόνο των 14 συλλόγων της Σούπερ Λίγκα, το πρωτάθλημα των οποίων βρισκόταν κανονικά σε εξέλιξη .

Κυπελλούχος αναδείχθηκε ο ΠΑΟΚ για 8η φορά στην ιστορία του, επικρατώντας στον τελικό του Ολυμπιακού με 2-1. 

## 1η και 2η φάση
Στις δυο πρώτες φάσεις επρόκειτο να συμμετάσχουν οι νικήτριες των διοργανώσεων κυπέλλου των ΕΠΣ της προηγούμενης περιόδου. 

Πηγή 1η Φάση Κυπέλλου Ελλάδος 2020-2021 epo.gr

Πηγή 2η Φάση Κυπέλλου Ελλάδος 2020-2021 epo.gr

## 3η Φάση

Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.

## 4η Φάση

Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.

## 5η Φάση

Ματαιώθηκε λόγω των περιορισμών για την αντιμετώπιση της επιδημίας του κορονοϊού, καθώς και της αναστολής των διοργανώσεων των Ε.Π.Σ., της Γ΄ Εθνικής και της Φούτμπολ Λιγκ και της καθυστέρησης της έναρξης του πρωταθλήματος της Σούπερ Λιγκ 2.

## 6η Φάση

Στη φάση αυτή μετείχαν ομάδες από τη Σούπερ Λίγκα. Σχηματίστηκαν με κλήρωση 6 ζευγάρια και 2 ομάδες πέρασαν στα προημιτελικά άνευ αγώνος για να μπορέσει να σχηματιστεί η τελική οκτάδα. Οι τυχεροί της κλήρωσης ήταν ο Παναθηναϊκός και η Λαμία. 

|}
Πηγή ΕΠΟ

## Προημιτελικά

|}
Πηγή ΕΠΟ

## Ημιτελικά

|}

Πηγή ΕΠΟ

## Τελικός

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2020-2021
Ταβάς

μικρογραφία|Ένας κοίλος ταβάς σχεδιασμένος για οικιακή χρήση.
Ο **ταβάς **ή **νταβάς **είναι είδος επίπεδου ή κοίλου με μορφή δίσκου τηγάνι ή ταψί, συνήθως κατασκευασμένο από χυτοσίδηρο, αλουμίνιο ή χάλυβα . Μπορεί να είναι εμαγιέ ή μπορεί να έχει αντικολλητική επιφάνεια . Χρησιμοποιείται στις κουζίνες της κεντρικής, δυτικής και νότιας Ασίας, στον Καύκασο, την Καραϊβική και τα Βαλκάνια. Οι μεγάλου μεγέθους κοίλοι ταβάδες, μερικές φορές ονομάζονται *Σατζ* ή *σάκο ταβά*. Κάποιοι από αυτούς έχουν την δυνατότητα να αναποδογυρίζονται έτσι ώστε η κοίλη πλευρά του σκεύους να βρίσκεται στην πλευρά της εστίας και η κυρτή πλευρά να χρησιμοποιείται ως επιφάνεια μαγειρέματος για το ψήσιμο διαφόρων αρτοσκευασμάτων με μορφή πίτας. Η κοίλη πλευρά χρησιμοποιείται ως γουόκ  ή τηγάνι.

Σε όλες σχεδόν τις Ινδο-Αριακές γλώσσες, όπως η Παντζάμπα, Χίντι και Ουρντού η λέξη ταβά σημαίνει μαγείρεμα  Είναι *συσχετισμένο* με την περσική λέξη *tāve* (  )  η οποία χρησιμοποιείται στο Ιράν, και με την λέξη *tapa* (ტაფა) στην γεωργιανή γλώσσα, ενώ η ονομασία σατζ (  ) στα Αραβικά έχει την έννοια *πυρωμένου* μετάλλικού φύλλου  η τουρκική λέξη *saç* ή *sac* χρησιμοποιείται στη Νοτιοδυτική Ασία. Η λέξη *tava* χρησιμοποιείται επίσης στα Βοσνιακά, Κροατικά, Σερβικά, Ρουμανικά και Τουρκικά και αναφέρεται σε κάθε είδους τηγάνι. Στη Σερβία και τη Βουλγαρία, τα επίπεδα κεραμικά σκεύη *сач* ή *сачѐ* (sach / sache) χρησιμοποιούνται για το μαγείρεμα  λαχανικών και κρέατος κομμένα σε λεπτες φέτες, ενώ ο * тава* (ταβά)  είναι μεταλλικά σκεύη ψησίματος. Στη γλώσσα παστού είναι πιο γνωστό ως tabakhey (تبخے / طبخی).


Αρχείο:Pita.jpg|Ψήσιμο πιτών στην κυρτή πλευρά του ταβά.
Food_Gechresh_Azerbaijan_01.jpg|Ταβάς με λαβές
Αρχείο:Woman Baking Bread on Saj Oven in Artas, West Bank, Palestine.JPG|Γυναίκα σε χωριό της Δυτικής Όχθης ψήνει σε σατζ. 
Αρχείο:Fulka Roti.jpg|Είδος πίτας που ψήνεται σε ένα ταβά
Αρχείο:Preparation of qurasah.jpg|Ετοιμασία είδους ψωμιού στο Βόρειο Σουδάν



## Παραπομπές


Κατηγορία:Κουζίνα της Κεντρικής Ασίας
Κατηγορία:Κουζίνα της Μέσης Ανατολής
Κατηγορία:Σκεύη κουζίνας
Κατηγορία:Βαλκανική κουζίνα
Βαλκανικοί Αγώνες Στίβου 2017 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 2017 πραγματοποιήθηκε στις 16 Ιουλίου στο Στάδιο Νόβι Παζάρ.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 16 Ιουλίου, ώρα 16:15.

## Μετέχουσες χώρες
Στο αγώνισμα συμμετείχαν 9 αθλητές από 8 χώρες.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 2017
2017
Unknown Pleasures

Το ***Unknown Pleasures*** είναι το πρώτο στούντιο άλμπουμ του αγγλικού ροκ συγκροτήματος Joy Division, το οποίο κυκλοφόρησε στις 15 Ιουνίου 1979 από τη Factory Records. Θεωρείται ένα από τα πιο σημαντικά άλμπουμ στο είδος του Post-punk.

Το άλμπουμ ηχογραφήθηκε σε τρία διαδοχικά σαββατοκύριακα στα Strawberry Studios του Στόκπορτ τον Απρίλιο του 1979 και παράχθηκε από τον Μάρτιν Χάνετ, ο οποίος ενσωμάτωσε στον ήχο του συγκροτήματος μία σειρά από μη συμβατικές τεχνικές παραγωγής. Το εξώφυλλο του δίσκου σχεδιάστηκε από τον καλλιτέχνη Πίτερ Σάβιλ, ο οποίος χρησιμοποίησε μία γραφική παράσταση δεδομένων από σήματα από ένα ραδιοφωνικό πάλσαρ. Είναι το μοναδικό άλμπουμ των Joy Division που κυκλοφόρησε κατά τη διάρκεια της ζωής του τραγουδιστή Ίαν Κέρτις.

## Παραπομπές


Κατηγορία:Άλμπουμ του 1979
Κατηγορία:Joy Division
Βαλκανικοί Αγώνες Στίβου 1933 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1933 πραγματοποιήθηκε στις 8 Οκτωβρίου στο Παναθηναϊκό Στάδιο. 

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Χαράλαμπος Πατεράκης μπροστά από τον Γιουγκοσλάβο Γιοβάν Μίκιτς. Το χάλκινο μετάλλιο κατέκτησε ο Γρηγόρης Λαμπράκης. Η Ελλάδα κέρδισε το αγώνισμα για πέμπτη συνεχόμενη χρονιά.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 8 Οκτωβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1933)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1933.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1933
1933
Ασκληπιείο της Αθήνας

Το **ιερό του Ασκληπιού** ή **Ασκληπιείο** είναι ένα αρχαίο νοσοκομείο, όπου βρίσκεται στην νότια πλευρά της Ακρόπολης δίπλα από το  Θέατρο του Διονύσου. Ήταν ένας μικρός ναός του Ασκληπιού όπου ήταν χώρος διανυκτέρευσης των ασθενών περιμένοντας το βράδυ τις οδηγίες για να ιατρευτούνε από τον Ασκληπιό. Στο βάθος του ιερού βρίσκεται μια πηγή με νερό για κάθαρση, ενώ στην άκρη του υπάρχει ένας λάκκος (βόθρος) που έριχναν τα υπολείμματα των θυσιών.

## Παραπομπές


Κατηγορία:Ακρόπολη Αθηνών
Μαρκ Γκέιτις

Ο **Μαρκ Γκέιτις** (γεννημένος στις 17 Οκτωβρίου 1966) είναι Άγγλος ηθοποιός, κωμικός, σεναριογράφος, σκηνοθέτης, παραγωγός και μυθιστοριογράφος. Μεταξύ άλλων έγραψε και έπαιξε στις τηλεοπτικές σειρές *[[Doctor Who]]*, *[[Sherlock (τηλεοπτική σειρά)|Sherlock]]* και *[[Dracula (τηλεοπτικές σειρές 2020)|Dracula]]*. Μαζί με τον Reece Shearsmith, τον Steve Pemberton και τον Jeremy Dyson, παίζει στην κωμωδία *The League of Gentlemen*. Έπαιξε τον Tycho Nestoris στην σειρά του HBO *[[Game of Thrones]]*.

## Παραπομπές


Κατηγορία:Γκέι ηθοποιοί
Κατηγορία:Άγγλοι τηλεοπτικοί παραγωγοί
Κατηγορία:Άγγλοι σεναριογράφοι
Κατηγορία:Άγγλοι συγγραφείς επιστημονικής φαντασίας
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι κωμικοί
Κατηγορία:Άγγλοι παραγωγοί ταινιών
Καντόνι του Τούργκαου

Το **καντόνι του Τούργκαου** (      ; ) είναι ένα καντόνι στα βορειοανατολικά της Ελβετίας.

Πήρε το όνομά του από τον ποταμό Τουρ (Thur) και το όνομα Τουργκόβια (*Thurgovia*) χρησιμοποιήθηκε ιστορικά για μια ευρύτερη περιοχή, συμπεριλαμβανομένου τμήματος της λεκάνης του ποταμού εντός του σύγχρονου καντονίου. Η περιοχή που είναι σήμερα το Τούργκαου άνηκε στα καντόνια της Παλιάς Ελβετικής Συνομοσπονδίας από τα μέσα του 15ου αιώνα. Το Τούργκαου ανακηρύχθηκε μονομερώς για πρώτη φορά καντόνιο κατά τον σχηματισμό της Ελβετικής Δημοκρατίας το 1798.

Ο πληθυσμός του το 2019 ήταν είναι 279.547 κάτοικοι και περί το 20% αυτών ήταν αλλοδαποί. Πρωτεύουσά του είναι το Φράουενφελντ.

## Διοίκηση
Επικεφαλής της Κυβέρνησης τελεί ο Ντομινίκ Ντιέτσι από την 1η Ιουνίου 2025.

## Παραπομπές


Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Ζαν-Πιερ Ζαριέ

Ο **Ζαν - Πιερ Ζαριέ**(γεν. στο Σαρεντόν-Λε-Πον στις 10 Ιουλίου του 1946) είναι Γάλλος παλαίμαχος οδηγός αγώνων.
Το 1971 εντάχθηκε στο Πρωτάθλημα της Φόρμουλα 1, το 1972 παρέμεινε εκτός και επανήλθε το 1973. Αποχώρησε οριστικά απ' το σπορ το 1983. Συνολικά ο Ζαριέ έλαβε μέρος σε 143 Γκραν Πρι απ' τα οποία εκκίνησε στα 135. Το 1ο ήταν το Ιταλικό Γκραν Πρι του 1971 και το τελευταίο το Νοτιοαφρικανικό Γκραν Πρι του 1983. Σημείωσε τα ακόλουθα αποτελέσματα:

* Ανέβηκε 3 φορές στο Βάθρο των Νικητών
* Σκόραρε 31.5 βαθμούς
* Εκκίνησε 3 φορές απ' την Pole Position
* Σημείωσε 3 ταχύτερους γύρους

ενώ δεν κατεκτησε κανένα απολύτως Πρωτάθλημα Οδηγών και δεν πέτυχε ούτε μία νίκη.

## Παραπομπές


Κατηγορία:Γάλλοι οδηγοί της Φόρμουλα 1